**Bywyd fel Plentyn: Bryd Hynny a Nawr**

**Dogfen Hawdd ei Darllen**

(Esbonnir ystyr rhai geiriau mewn rhestr termau ar dudalen 5, bydd y geiriau hyn yn cael eu nodi gyda'r symbol \* .)

**TUDALEN 1**

**Bywyd fel Plentyn**

**Bryd Hynny a Nawr**

Mae'r gweithgaredd hwn yn defnyddio atgofion o dyfu i fyny yng Nghaerdydd i ystyried sut y gwnaeth plant eu hwyl eu hunain yn y gorffennol o gymharu\* â heddiw.

Byddwch yn darllen straeon pobl ac yn dysgu sut roedden nhw'n gwneud teganau a gemau pan oeddent yn ifanc.

Gofynnir i chi feddwl am y pethau rydyn ni'n eu taflu i ffwrdd a sut y gellid eu hailddefnyddio\* i wneud pethau newydd, fel teganau a gemau.

**A wyddech chi?**

Byddai llawer o blant Fictoraidd wedi bod yn lwcus i gael teganau.

Efallai y byddent wedi cael pethau syml fel rhaffau sgipio a marblis.

**A wyddech chi?**

Ni wnaed teganau plastig tan ddiwedd y cyfnod Fictoraidd.

Mae llawer o deganau heddiw wedi'u gwneud o blastig.

**TUDALEN 2**

**Gwneud Teganau a Gemau**

Byddai plant yn y gorffennol yn defnyddio eu dychymyg i wneud gemau a throi'r pethau wnaethon nhw eu canfod yn deganau.

**Darllenwch y straeon isod:**

**1920au**

Mae Edward Kendrick yn cofio dod o hyd i eitemau i wneud ei gartiau ei hun:

"Roedd yn rhaid i rywun gael set o olwynion o'r domen sbwriel leol ac ar ôl hynny, blwch lle'r oeddech chi'n eistedd ac yn llywio gyda rhaff wedi'i glymu at yr olwynion blaen."

**1970au**

Mae Alyson Hawkins yn cofio gwneud teganau a gemau:

"Fe wnaethon ni greu gemau drwy'r amser, oedd fel arfer yn cynnwys y prif grŵp cyfan o ffrindiau. Roeddem yn arfer gwneud esgidiau ffon loli, gan wau gwahanol ffyn loli gyda'i gilydd.

Roedden ni hefyd yn gwneud barcutiaid, o ffyn a phapur brown, gyda phowlenni papur..."

**2010au**

Mae Eliza, 7 oed, yn dweud wrthym am ei hoff degan:

"Fy hoff gêm yw fy Nintendo DS, oherwydd pan fyddwch chi'n chwarae'r gemau rydych chi'n dewis cymeriad ac rydych chi'n gwneud pethau gyda nhw. Gallwch chwarae ar eich pen eich hun neu gallwch chwarae yn erbyn rhywun arall.

**TUDALEN 3**

**Pethau o Gasgliad Amgueddfa Caerdydd**

Dyma rai pethau sydd wedi eu rhoi i'r Amgueddfa.

**Pa un o'ch teganau fyddech chi'n ei roi a pham?**

**1940au**

DELWEDD

Llun lliw o bren pyped marionette Rwdolff y Carw Trwyngoch yn hongian o linynnau. Mae gan y pyped bach bregus un bachyn coll a chryn dipyn o naddion yn ei baent brown, mae'n amlwg ei fod wedi cael ei chwarae gydag ef droeon sydd wedi achosi'r mân ddifrod hwn.

TESTUN

Gwnaeth tad Marian y pyped marionette pren hwn yn y 1940au.

**1950au**

DELWEDD

Ffotograff du a gwyn o fachgen ifanc yn eistedd o flaen ceffyl siglo pren yn gwenu fel gât.

TESTUN

Gwnaeth tad-cu Wally ef y ceffyl pren hwn yn y 1950au.

**1980au**

DELWEDD

Ffotograff lliw o feic bach wedi'i beintio'n lliwgar. Mae ganddo ffrâm fetel wedi'i pheintio'n wyn, sedd blastig goch a handlenni, ac olwynion melyn. Nid oes difrod arno, mae'n amlwg ei fod wedi derbyn gofal da.

TESTUN

Roedd y beic tair olwyn hwn yn perthyn i Ivor, sy'n cofio ei reidio o amgylch ei ardd yn y 1980au.

**1990au**

DELWEDD

Llun lliw o gonsol gemau plastig du. Mae’n siâp bloc syml. Mae'n gwbl ddu gyda dim ond ychydig o fotymau coch ar y ffrynt a'r geiriau "SEGA", "16 Bit", a "Megadrive Two". Ar ei ben mae slot tenau hir i fewnosod cetris gêm.

TESTUN

Roedd y consol gemau SEGA Megadrive hwn yn perthyn i Jim. Mae'n cofio gwahodd ffrindiau i'w dŷ i chwarae yn y 1990au.

**TUDALEN 4**

**Trwsio**

Cafodd y syniad o drwsio popeth ei ddefnyddio gyntaf gan y llywodraeth yn y 1940au, i annog pobl i drwsio, ailddefnyddio a dod o hyd i ddefnyddiau newydd ar gyfer eu hen ddillad.

**Plant yn gwneud basgedi gwiail yn yr ysgol.**

DELWEDD

Ffotograff du a gwyn hen iawn o blant ysgol y cyfnod Fictoraidd yn y dosbarth yn dal basgedi gwiail anorffenedig. Mae'r plant ysgol yn eistedd mewn rhesi ar feinciau hir. Mae'r merched wedi'u gwisgo ffrogiau ffril a’r bechgyn mewn crysau smart. Mae pob un yn edrych yn ddifrifol, fel pe dywedid wrthynt i beidio â gwenu ar gyfer y camera.

TESTUN

Yn y gorffennol, nid oedd pethau parod ar gael yn hawdd i'r rhan fwyaf o deuluoedd eu prynu.

Byddai teuluoedd yn trwsio eu dillad ac yn eu trosglwyddo i aelodau iau er mwyn iddynt gael eu hailddefnyddio.

Cafodd bwyd, dillad ac eitemau eraill eu dogni\* yn ystod yr Ail Ryfel Byd.

**A wyddech chi?**

Nid oedd archfarchnadoedd yn y DU tan 1948.

Cyn hynny, byddai'n rhaid i deuluoedd fynd i siopau unigol, fel cigyddion a siopau bwyd, i gael yr hyn yr oedd ei angen arnynt ar gyfer eu siop wythnosol.

**TUDALEN 5**

**Bywyd fel Plentyn, Bryd Hynny a Nawr**

**Geirfa\***

* **Cymharu** – Edrych ar fwy nag un peth, i ddangos y gwahaniaethau a'r pethau sy’n debyg rhyngddynt. Er enghraifft, mae'r toi hwn yn las o'i gymharu â'r toy hwn, sy'n goch.
* **Ailddefnyddio** – I ddefnyddio rhywbeth eto.
* **Dogni** – Pan fydd pethau sydd eu hangen ar bobl yn cael eu rhannu mewn symiau bach. Er enghraifft, cafodd rhywfaint o fwyd a dillad eu dogni yn ystod yr Ail Ryfel Byd i sicrhau bod yr hyn oedd ar gael yn cael ei rannu.

**TUDALEN 6**

**Gweithgaredd: Gwneud Pethau Newydd allan o Hen Bethau**

Parhaodd syniadau o drwsio ac ailddefnyddio am gyfnod hir ar ôl i'r Ail Ryfel Byd ddod i ben ym 1945. Gellir defnyddio rhai o'r syniadau newydd hyn heddiw, i leihau’r gwastraff a wnawn a'n helpu i ofalu am ein planed.

Gwneud pethau newydd allan o hen bethau.

1. Ysgrifennwch restr o bethau rydych chi fel arfer yn eu taflu i ffwrdd.
2. Nawr meddyliwch sut y gallech ddefnyddio'r pethau hyn i wneud rhywbeth newydd, fel teganau neu gêm.
3. Tynnwch lun ohono ac ysgrifennwch am sut y caiff ei ddefnyddio.

**Pethau rwy'n eu taflu i ffwrdd.** (Rhestrwch nhw yn y gofod isod)

**Llun o'm peth newydd.** (Tynnwch lun neu disgrifiwch ef yn y gofod isod)

**Sut y caiff ei ddefnyddio.** (Disgrifiwch ef yn y gofod isod)

**TUDALEN 7**

**Hwyl y Tu Allan**

Mae parciau a mannau gwyrdd Caerdydd wedi bod yn boblogaidd gyda phlant ers amser maith.

Plant yn padlo yn Nant Lleucu, Parc y Rhath, tua 1900

delwedd  
Ffotograff du a gwyn hen iawn o grŵp mawr iawn o blant yn chwarae mewn nant. Mae tua ugain o blant yn chwarae yn y nant ac o'i hamgylch. Maen nhw i gyd yn gwisgo siwtiau ymdrochi gwlân mawr ac mae'r rhan fwyaf o'r merched yn gwisgo hetiau haul gwellt llydan.

**Plant y tu allan i'r ysgol, odd.1940au.**

DELWEDD

Ffotograff du a gwyn o chwech o blant yn gwenu o flaen adeilad ysgol frics. Nid oes yr un o'r plant yn gwisgo gwisgoedd ysgol, yn hytrach mae'r merched mewn ffrogiau taclus gyda chardiganau, tra bod y bechgyn yn gwisgo trowsus byr a siwmper chwys dro gryf a thei.

TESTUN

Mae Phillip Bristow yn cofio sut roedd tymhorau ar gyfer gwahanol deganau a gemau:

"Roedd hi fel ‘taen ni allan yn chwarae ar y palmant neu yn y ffordd o hyd. Gan nad oedd fawr ddim o draffig roedd digon o le.

Roedd gennym fat a phêl, hŵpiau, chwyrligwgan, marblis, a sgots dros farciau sialc ar y palmant.

Roedd tymhorau ar gyfer y rhan fwyaf o'r rhain ac, wrth gwrs, conceri. Daeth y tymhorau hyn o gwmpas bron heb i neb sylwi, ond doeddech chi ddim ond yn chwarae gemau yn ystod rhan benodol o’r flwyddyn"

Gan eich bod bellach wedi dysgu sut y chwaraeodd plant yn y gorffennol, beth ydych chi'n meddwl sy'n wahanol nawr a beth sydd yr un fath?

Sut ydych chi'n meddwl y bydd plant yn cael hwyl yn y dyfodol?